ประกาศคณะกรรมการกํากับหลักทรัพย์และตลาดหลักทรัพย์ที่ กจ. 6/2553เรื่อง การยกเว้นการยื่นแบบแสดงรายการข้อมูลการเสนอขายใบสําคัญแสดงสิทธิอนุพันธ์ อาศัยอํานาจตามความในมาตรา 14 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 64(3) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการ ก.ล.ต. ออกข้อกําหนดไว้ดังต่อไปนี้ข้อ ๑ ในประกาศนี้ "ผู้ลงทุนสถาบัน" หมายความว่า ผู้ลงทุนสถาบันตามพระราชบัญญัติสัญญาซื้อขายล่วงหน้า พ.ศ. 2546 ข้อ ๒ การเสนอขายที่มีลักษณะดังต่อไปนี้ ให้ได้รับยกเว้นการยื่นแบบแสดงรายการข้อมูลการเสนอขายใบสําคัญแสดงสิทธิอนุพันธ์และร่างหนังสือชี้ชวนต่อสํานักงาน(1) การเสนอขายใบสําคัญแสดงสิทธิอนุพันธ์ต่อผู้ลงทุนสถาบันซึ่งผู้ออกใบสําคัญแสดงสิทธิอนุพันธ์ได้จดข้อจํากัดการโอนใบสําคัญแสดงสิทธิอนุพันธ์นั้นกับสํานักงานเพื่อให้การโอนใบสําคัญแสดงสิทธิอนุพันธ์จํากัดอยู่เฉพาะในกลุ่มผู้ลงทุนสถาบัน การจดข้อจํากัดการโอนตามวรรคหนึ่งต้องระบุว่าผู้ออกใบสําคัญแสดงสิทธิอนุพันธ์จะไม่รับจดทะเบียนการโอนใบสําคัญแสดงสิทธิอนุพันธ์ไม่ว่าทอดใด ๆ หากการโอนดังกล่าวจะทําให้ขัดกับข้อจํากัดการโอนที่ได้จดไว้กับสํานักงาน เว้นแต่เป็นการโอนทางมรดก(2) การเสนอขายใบสําคัญแสดงสิทธิอนุพันธ์ในทอดต่อ ๆ ไป ซึ่งเข้าลักษณะใดลักษณะหนึ่งดังต่อไปนี้ (ก) การเสนอขายใบสําคัญแสดงสิทธิอนุพันธ์ที่มีข้อจํากัดการโอน และเสนอขายโดยไม่ขัดกับข้อจํากัดการโอนดังกล่าว (ข) การเสนอขายใบสําคัญแสดงสิทธิอนุพันธ์ที่ไม่มีข้อจํากัดการโอน และได้มีการยื่นแบบแสดงรายการข้อมูลการเสนอขายใบสําคัญแสดงสิทธิอนุพันธ์และร่างหนังสือชี้ชวนสําหรับการเสนอขายดังกล่าวไว้แล้วตั้งแต่การเสนอขายในครั้งแรก โดยผู้ออกใบสําคัญแสดงสิทธิอนุพันธ์ยังมีการนําส่งงบการเงินหรือรายงานเกี่ยวกับฐานะการเงินและผลการดําเนินงานตามหน้าที่ที่กําหนดในประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของบริษัทที่ออกหลักทรัพย์ข้อ ๓ การยกเว้นการยื่นแบบแสดงรายการข้อมูลการเสนอขายใบสําคัญแสดงสิทธิอนุพันธ์และร่างหนังสือชี้ชวนตามข้อ 2(1) ให้หมายความรวมถึงการยกเว้นการยื่นแบบแสดงรายการข้อมูลการเสนอขายหลักทรัพย์อ้างอิงและร่างหนังสือชี้ชวนสําหรับหลักทรัพย์อ้างอิงที่รองรับการใช้สิทธิตามใบสําคัญแสดงสิทธิอนุพันธ์ดังกล่าวด้วย (ถ้ามี)ข้อ ๔ ให้ผู้เสนอขายใบสําคัญแสดงสิทธิอนุพันธ์ที่ได้รับยกเว้นตามข้อ 2 รายงานผลการขายหลักทรัพย์ต่อสํานักงานภายในสิบห้าวันนับแต่วันปิดการเสนอขาย โดยให้แสดงรายละเอียดดังต่อไปนี้(1) วันที่เสนอขายใบสําคัญแสดงสิทธิอนุพันธ์(2) ประเภท ลักษณะ และชื่อเฉพาะของใบสําคัญแสดงสิทธิอนุพันธ์ (ถ้ามี)(3) ประเภท ชื่อ และจํานวนของหลักทรัพย์อ้างอิง(4) ในกรณีที่หลักทรัพย์อ้างอิงเป็นหุ้น ให้ระบุจํานวนหุ้นอ้างอิงในใบสําคัญแสดงสิทธิอนุพันธ์ที่ออกในครั้งนี้ และจํานวนหุ้นอ้างอิงที่ได้รับการยืนยันจากสํานักงาน (5) จํานวนใบสําคัญแสดงสิทธิอนุพันธ์ที่เสนอขายทั้งหมด และจํานวนใบสําคัญแสดงสิทธิอนุพันธ์ที่ขายได้ทั้งหมด (6) ราคาของใบสําคัญแสดงสิทธิอนุพันธ์ที่เสนอขาย ราคาและอัตราใช้สิทธิ และในกรณีหลักทรัพย์อ้างอิงจดทะเบียนซื้อขายในตลาดหลักทรัพย์แห่งประเทศไทย ให้ระบุราคาตลาดของหลักทรัพย์อ้างอิงนั้น วันที่ใช้ในการคํานวณ แหล่งอ้างอิงของราคาตลาด พร้อมทั้งวิธีการคํานวณราคาตลาดดังกล่าวด้วย(7) วันที่ได้รับอนุญาตให้เสนอขาย ในกรณีที่เป็นการเสนอขายโดยผู้ออกใบสําคัญแสดงสิทธิอนุพันธ์(8) ชื่อและที่อยู่ของผู้ซื้อใบสําคัญแสดงสิทธิอนุพันธ์ และจํานวนที่ผู้ซื้อใบสําคัญแสดงสิทธิอนุพันธ์แต่ละรายได้รับจัดสรร(9) ชื่อ สถานที่ติดต่อ และหมายเลขโทรศัพท์ ของผู้รายงานผลการขายเพื่อประโยชน์ตามข้อนี้ ในกรณีผู้เสนอขายใบสําคัญแสดงสิทธิอนุพันธ์มีการเสนอขายใบสําคัญแสดงสิทธิอนุพันธ์อย่างต่อเนื่อง วันปิดการเสนอขายให้หมายถึงวันสุดท้ายของแต่ละเดือนที่มีการเสนอขาย ข้อ ๕ ให้ผู้ออกใบสําคัญแสดงสิทธิอนุพันธ์ที่ส่งมอบหลักทรัพย์อ้างอิงให้แก่ผู้ถือใบสําคัญแสดงสิทธิอนุพันธ์ รายงานผลการขายหุ้นรองรับการใช้สิทธิตามใบสําคัญแสดงสิทธิดังกล่าวด้วย เมื่อมีการใช้สิทธิตามใบสําคัญแสดงสิทธินั้น ภายในสิบห้าวันนับแต่วันที่สิ้นสุดการใช้สิทธิในแต่ละครั้ง ในกรณีที่ผู้ถือใบสําคัญแสดงสิทธิอนุพันธ์ อาจใช้สิทธิตามใบสําคัญแสดงสิทธิอนุพันธ์ในลักษณะต่อเนื่องได้ตั้งแต่วันที่กําหนดให้ใช้สิทธิ ให้ผู้ออกใบสําคัญแสดงสิทธิอนุพันธ์ดังกล่าวยื่นรายงานตามวรรคหนึ่งต่อสํานักงานภายในสิบห้าวันนับแต่วันสุดท้ายของทุกเดือนที่มีการใช้สิทธิข้อ ๖ ประกาศนี้ให้ใช้บังคับตั้งแต่วันที่ 1 พฤษภาคม พ.ศ. 2553 เป็นต้นไปผู้มีอํานาจลงนาม - ประกาศ ณ วันที่ 1 เมษายน พ.ศ. 2553 (นายวิจิตร สุพินิจ) ประธานกรรมการ คณะกรรมการกํากับหลักทรัพย์และตลาดหลักทรัพย์หมายเหตุ - เหตุผลในการออกประกาศฉบับนี้ คือ เพื่อกําหนดหลักเกณฑ์การยกเว้นการยื่นแบบแสดงรายการข้อมูลการเสนอขายใบสําคัญแสดงสิทธิอนุพันธ์และร่างหนังสือชี้ชวน สําหรับกรณีการเสนอขายใบสําคัญแสดงสิทธิอนุพันธ์ จึงจําเป็นต้องออกประกาศนี้